
A kreatív ipar közösségfejlesztő szerepe Magyarországon, az Ami összeköt – 100 gondolat a magyar kultúráról című könyv esetpéldája tükrében

A kreatív ipar és az innovációmenedzsment lehetnek a jóvő gazdaságstratégiájának alappillérei, melyek növelik hazánk piaci versenyképességét a világ többi országával szemben. Társadalmi szinten pedig elmondható, minden embert körülvesznek kisebb-nagyobb közösségek, így elkerülhetetlen az a közösségszervezési munka és azok a közösségfejlesztési módszerek, amivel a szakemberek dolgoznak mindennap. A két terület összefonódásával, a módszerek folyamatos megújulásával, innovatív eszközök használatával – ami szükséges a folyamatosan változó emberi elvárások maximális kielégítéséhez – egymás erősítésével, kedvező feltételek teremthetők gazdasági aspektusból. 
Kutatásom célja a kulturális és kreatív ipar lehetséges közösségszervező hatásának vizsgálata Magyarországon. Ehhez a már emített két terület – kreatív ipar és közösségszervezés – elméleti összegzésével kezdtem pályamunkámat, melyek segítenek elhelyezni a dolgozatban bemutatott esetpéldát. Az esetpélda, egy innovatív, Magyarországon eddig nem jegyzett projektet mutat be, mely egy egyetlen példányból kézírással született 82 szerzős könyvprojekt, amit a megtervezéstől – PESTEL és SWOT analízissel – a kivitelezésig mutatok be, végig kísérve az egyik legnagyobb hazai könyvforgalmazó cég – Libri Könyvkereskedelmi Kft. – polcaira, már kibővített 100 szerzős kiadványként. 
Úgy gondolom a kutatásom eredményeim elméleti összesítője hasznosítható későbbi kutatások alapjául. Míg az esetpélda egy jógyakorlat lehet, amit a közösségszervező szakemberek hasznosítani tudnak a szakmafejlesztésben, valamint a jógyakorlat lehetővé teszi a különböző területeken kimagasló szakemberek egymással való megismertetését, a közös pontok megtalálását, mely későbbi közös munkák alapjául is szolgálhat. 



